Daugiau informacijos apie interneto ryšio naudojimą

Ši HP programinė įranga naudoja interneto ryšį tam, kad:
•	atnaujintų programinę įrangą ir funkcijas;
•	padėtų išvengti problemų;
•	galėtų teikti pagalbą;
•	rinktų informaciją ir taip leistų HP pagerinti gaminių dizainą. 

Iš jūsų kompiuterio bendrovei HP perduodami duomenys bus naudojami tam, kad būtų nustatyta, ar reikia kokių nors atnaujinimų ir suderinti pateiktą informaciją apie tai, kaip naudojate turimus HP gaminius. 

Kai kurie duomenys gali būti naudojami anonimiškai ir (arba) bendra forma tam, kad HP galėtų gerinti savo gaminių ir paslaugų kokybę. Šie duomenys gali būti perduodami HP bendrovei, esančiai kitoje šalyje / regione, negu esate jūs.

Prieš tai, kol bus atmestas, IP adresas gali būti naudojamas nustatyti bendrai vietai (pavyzdžiui, miestui) ir informacijai apie įmonės veiklą.

HP programos, kurios jungiasi prie interneto

Turėkite omenyje, kad kai kurios iš toliau nurodytų programų gali būti pateikiamos ne su visais gaminiais. 

HP gaminio registravimas
Pagal numatytąją nuostatą HP gaminio registravimas prasideda automatiškai, kai baigiama diegti programinė įranga. Programinė įranga prisijungia prie internetinės registracijos formos ir užpildo ją, pateikdama nurodytą informaciją apie jūsų konkretų HP gaminį, kad gaminio registravimo procesas būtų paprastesnis:
•	gaminio modelio numerį / pavadinimą / seriją;
•	serijos numerį;
•	kompiuterio operacinę sistemą;
•	operacinės sistemos kalbos ir šalies / regiono nustatymus;
•	gaminio techninės priežiūros kodą;

Jei nenorite, kad būtų paleistas HP gaminio registravimas ir būtų jungiamasi prie interneto, pasibaigus programinės įrangos diegimui atžymėkite žymimąjį langelį „Registruoti šį gaminį HP“.

HP atnaujinimai
Pasenusi programinė įranga kartais gali kliudyti įdiegti gaminį arba trikdyti jo veikimą. HP atnaujinimai reguliariai tikrina, ar yra programinės įrangos atnaujinimų, ir praneša apie naują programinę įrangą, kai ji pasiekiama. Be to, ji gali pasirūpinti, kad naujinimai būtų iškart atsiunčiami ir automatiškai įdiegiami. HP atnaujinimai padeda patogiai palaikyti dabartinę HP programinės įrangos versiją ir kompiuteryje, ir HP spausdintuve. Tai galima ne visose operacinėse sistemose.

Dažnai užduodami klausimai apie HP atnaujinimus

Kodėl atnaujinti svarbu?
Pasenusi programinė įranga kartais gali kliudyti įdiegti gaminį arba trikdyti jo veikimą. Pasirūpinę, kad jūsų HP programinė įranga būtų naujausios versijos, galėsite išvengti įvairių problemų, o jeigu jų vis dėlto kiltų – lengviau rasti sprendimų, pavyzdžiui, gauti pagalbos su nurodymais ir pagalbos dokumentų. 

Kokie duomenys persiunčiami, kad būtų automatiškai tikrinama, ar yra atnaujinimų?
HP atnaujinimai renka ir bendrina tokią informaciją:	
•	operacinės sistemos pavadinimą;	
•	šalies / regiono nuostatą;	
•	kalbos nuostatą;	
•	prijungtų HP spausdintuvų sąrašą;	
•	prijungtų HP USB įrenginių sąrašą;	
•	prijungtų HP atvaizdavimo įrenginių sąrašą.	
•	HP programinės įrangos atsisiuntimų bandymų ir sėkmingų įdiegimų skaičių

Siekiant gerinti HP atnaujinimo programą, HP atnaujinimai taip pat renka žurnalo failus, sukurtus atsisiunčiant ir diegiant HP programinę įrangą. Ši informacija naudojama tam, kad būsimi atnaujinimai vyktų sėkmingiau. Naudotojai turi galimybę peržiūrėti žurnalo failų informaciją ir patvirtinti jos perdavimą. Šie duomenys renkami anonimiškai. HP atnaujinimai prie anoniminių pirkėjo duomenų neprideda jokių unikalių identifikatorių.

Ar atnaujinimai atsiunčiami ir įdiegiami automatiškai?
Kai suteiksite leidimą tikrinti, ar yra atnaujinimų, nepranešus gali būti atsisiųsti ir įdiegti tam tikri nedideli atnaujinimai, bet tik tie, kurių reikia, kad šiuo metu įdiegta programinė įranga veiktų tinkamai. Daugeliu atvejų jums bus pranešta, kai atsiras galimų atnaujinimų ir turėsite galimybę pasirinkti, kokią programinę įrangą atsisiųsti ir įdiegti.

Kaip dažnai programinė įranga tikrina, ar yra atnaujinimų?
HP atnaujinimų numatytoji nuostata yra tikrinti atnaujinimus kartą per savaitę. Vis dėlto šį dažnį galite pakeisti HP atnaujinimo nustatymuose, pasiekiamuose per meniu „Pradėti“.

Kiek kainuoja atnaujinimai?
HP neima mokesčio už HP programinės įrangos atnaujinimus. Vis dėlto jūsų kompiuteris turi būti prijungtas prie interneto, kad HP atnaujinimai galėtų ieškoti ir atsisiųsti HP programinės įrangos atnaujinimų. Kaina už interneto ryšį priklauso nuo jūsų interneto paslaugos teikėjo (ISP). Atsisiunčiant HP programinės įrangos atnaujinimus, neatsiranda jokių papildomų sąnaudų, nei užsiimant kitokia veikla internete, pavyzdžiui, skaitant el. laiškus arba naršant žiniatinklyje.

Kaip HP saugo mano privatumą?
HP atnaujinimai nerenka informacijos apie jūsų vardą, adresą arba el. pašto adresą. Jūsų kompiuterio IP adresas naudojamas tik tam, kad būtų galima užtikrinti saugų ryšį internete. HP atnaujinimai nesukuria jokio unikalaus identifikatoriaus, kuris galėtų būti naudojamas jums arba jūsų kompiuteriui identifikuoti.

HP pirkėjų dalyvavimo programa / HP gaminių tobulinimo tyrimas
Sutikdami įdiegti HP pirkėjų dalyvavimo programos / HP gaminių tobulinimo tyrimo programinę įrangą, turėsite galimybę ateityje dalyvauti HP pirkėjų dalyvavimo programoje / HP gaminių tobulinimo tyrime. Dalyvavimas šioje programoje yra savanoriškas. Jei sutinkate dalyvauti, po diegimo būsite paprašyti pateikti papildomos informacijos. Tai galima ne visose operacinėse sistemose.

Jei sutiksite dalyvauti, programinė įranga retkarčiais gali prisijungti prie HP internetu, kad persiųstų tokių tipų duomenis (jums leidus):  
•	informaciją apie jūsų kompiuterio sistemą, pavyzdžiui, operacinę sistemą, atminties kiekį, šalį / regioną, kalbą ir IP adresą;
•	informaciją apie jūsų HP gaminius, pavyzdžiui, gaminio modelį ir serijos numerį;
•	informaciją apie tai, kaip naudojate savo HP gaminį, pavyzdžiui, atspausdintų puslapių skaičių, spausdinimo režimą, spausdinimo medžiagą, rašalo arba dažų prekių ženklus, spausdintų failų tipus;
•	informaciją, kurią galėjote sukonfigūruoti spausdintuve apie savo gaminio administravimą, pavyzdžiui, administratoriaus vardą ir kontaktinius duomenis;
•	papildomą techninę informaciją, priklausančią nuo gaminio.

Surinkta informacija yra anonimizuojama ir naudojama bendra forma. Šio perdavimo poveikis vykdymo ir ryšio spartai turėtų būti nereikšmingas. HP gali naudoti šią informaciją, kad sukurtų geresnių gaminių.

„HP Connected“
Jūsų darbalaukyje gali būti įdėta piktograma („šaukinys“), vedanti į „HP Connected“ (gali nebūti arba nebūti įdiegta kai kuriuose HP spausdintuvuose). Jei turite prie interneto prijungtą spausdintuvą, palaikantį „HP ePrint“ žiniatinklio paslaugas, „HP Connected“ leidžia jums matyti savo spausdintuvo būseną, pridėti ir pašalinti spausdinimo programų, tvarkyti „ePrint“ nustatymus ir užduočių istoriją iš bet kokios žiniatinklio naršyklės, kad ir kur būtumėte – namie ar kelionėje.
 
Kai prie „HP Connected“ jungiatės internetu, iš jūsų kompiuterio gali būti išsiųsti nurodyti duomenys, kad naudotis būtų patogiau, o nustatymai būtų iš anksto įvedami automatiškai:
•	bendra vieta (dabartinė kompiuterio nuostata);
•	kalba (dabartinė kompiuterio nuostata);
•	spausdintuvo modelio numeris.

„HP Connected“ piktogramą („šaukinį“) iš darbalaukio galima pašalinti nutempiant į darbalaukio šiukšliadėžę arba ant spustelėjant piktogramą dešiniuoju pelės klavišu ir pasirenkant „Ištrinti“. 

Diegimo ataskaita

Diegimo ataskaita bendrovei HP gali būti siunčiama tuo atveju, jei diegimo programoje pažymima ši parinktis.  Siunčiamos diegimo ataskaitos padės bendrovei HP gerinti spausdintuvų diegimą ateityje.  Ataskaitoje bus anoniminių duomenų, susijusių su dabartiniu įdiegimu, o ataskaita bendrovei HP bus siunčiama naudojantis jūsų interneto ryšiu.  Diegimo ataskaitoje bus pateikiami toliau nurodyti duomenys.
– Sistemos informacija (pavyzdžiui, operacinė sistema, versija).
– Gaminio informacija (pavyzdžiui, gaminio modelis, gaminio parinktys arba konfigūracijos).
– Diegimo parinktys (pavyzdžiui, ryšio pasirinkimas, programinės įrangos parinktys).
– Diegimo trukmė.
– Diegiant gauti klaidų pranešimai.